Այդ բզզոցին այլ ձայներ էլ միացան' շարժիչի դռռոցը, նավին բախվող ալիքների անդադար չլմփոցը, ճայերի կռինչը: Արմանուշն ուրախությամբ նկատեց, որ ծովի ափին հանգիստ սպասող ճայերն էլ ոգևորությամբ միացան նրանց: Երբ մի քանի ճամփորդ սկսեց սիմիթ նետել ծովը, ճայերի թիվը հանկարծ ավելացավ: Արմանուշը հետաքրքրությամբ հետևում էր այդ աղմուկին: Դասական հագնված մի գիրուկ կին էր նստած դիմաց' իր մեծ տղայի հետ: Կողք կողքի, բայց' տարբեր աշխարհներում: Արմանուշը, նայելով կնոջ դեմքին,